WHA บวกเกือบ 3% เล็งกำไรปีนี้ดี ธุรกิจ HEMRAJ หนุน
WHA บวกเกือบ 3% โดย ณ เวลา 10.32 น. ราคาอยู่ที่ 3.52 บ. บวก 0.10 บ. หรือ 2.92% สูงสุดที่ 3.54 บ. ต่ำสุดที่ 3.44 บ. มูลค่าซื้อขายที่ 252.07 ลบ. บล.ดีบีเอส วิคเคอร์ส (ประเทศไทย) แนะนำ "ซื้อ" หุ้น WHA ให้ราคาพื้นฐาน 4.08 บ. เล็งกำไรปีนี้ดี ธุรกิจ HEMRAJ หนุน
6 พ.ย. 2558

ผู้สื่อข่าวรายงานว่า ราคาหุ้นบริษัท ดับบลิวเอชเอ คอร์ปอเรชั่น จำกัด (มหาชน) หรือ WHA ณ เวลา 10.32 น. ราคาอยู่ที่ 3.52 บาท บวก 0.10 บาท หรือ 2.92% สูงสุดที่ 3.54 บาท ต่ำสุดที่ 3.44 บาท มูลค่าซื้อขายที่ 252.07 ล้านบาท ขณะที่ดัชนีตลาดหุ้นไทยโดยรวมบวก 0.02%

 
บล.ดีบีเอส วิคเคอร์ส (ประเทศไทย) ระบุในบทวิเคราะห์ แนะนำ “ซื้อ” หุ้น WHA ให้ราคาพื้นฐาน 4.08 บาท คาดว่ากำไรหลักต่อหุ้นที่โตสูงมาก ปีนี้โต 94% และปีหน้าโต 46% เทียบจากปีก่อนทำให้ PEG ปีนี้-ปีหน้าเป็นเพียง 0.2-0.3 เท่า ตามลำดับ
ทั้งนี้ หลังกำไรสุทธิครึ่งปีแรกปี 58 เป็น 222 ล้านบาทซึ่งเป็นสัดส่วนเพียง 8% เทียบกับประมาณการทั้งปี แสดงว่ากำไรสุทธิในส่วนที่เหลือของปีจะสูงมาก เพราะได้รับประโยชน์จากธุรกิจของบริษัท เหมราชพัฒนาที่ดิน จำกัด (มหาชน) หรือ HEMRAJ ที่ซื้อเข้ามา ผนวกกับจะมีการขายสินทรัพย์เข้าสู่กอง REIT อีกหลายรายการ
โดยบริษัทได้แจ้งตลาดว่าจะมีการซื้อขาย WHA-W2 วันสุดท้ายประมาณ 17 พ.ย.58 ก่อนจะขึ้น SP หยุดการซื้อขายตั้งแต่ 18 พ.ย.-14 ธ.ค.58 เราคาดว่ามูลค่าวอร์แรนต์จะไม่เป็นศูนย์ เพราะราคาใช้สิทธิอยู่ในภาวะมีกำไรเป็นเพียง 2.70 บาท หากใช้ราคาปิดตัวแม่ที่ 3.42 บาท มูลค่าเหมาะสม W2 เป็น 0.72 บาท ยังสูงกว่าราคาวอร์แรนต์ปัจจุบัน 11% จึงอาจมีการเก็งกำไรได้ก่อนวอร์แรนต์ถูกให้หยุดการซื้อขาย
ทั้งนี้หากมีการใช้สิทธิ์วอร์แรนต์ครบ 100% ก็สามารถนำไปเทนเดอร์ฯ HEMRAJ (Delisting) ได้ คือจะได้รับเงินอีก 3.5 พันล้านบาท ซึ่งหากได้รับหุ้น HEMRAJ สะสมเพิ่มเป็น 95% ก็ถือว่าสำเร็จแล้ว ข้อดีคือถือว่าเป็นบริษัทในกลุ่ม จะทำให้การบริหารจัดการทำได้ง่ายขึ้น ส่วนเงินที่ใช้ทำเทนเดอร์ฯ HEMRAJ คาดว่าเป็น 3 พันล้านบาท ส่วนที่เหลืออีก 500 ล้านบาท ก็สามารถนำไปคืนหนี้เงินกู้ ช่วยลดดอกเบี้ยได้